

# ПРИПРЕМА ЗА ЧАС

|  |  |  |  |  |  |
| --- | --- | --- | --- | --- | --- |
| **1. Школа** | **ОШ „Стеван Јаковљевић“** | **Место** | **Параћин** | | |
| **2. Наставник**  **(име и презиме)** | **Биљана Стојадиновић** | | | | |
| **3. Предмет:** | **Физика** | | | **Разред** | **шести** |
| **4. Наставна тема - модул:** | **Кретање** | | | | |
| **5. Наставна јединица:** | Механичко кретање и релативност мировања и кретања. Путања, пут и време. | | | | |
| **6. Циљ наставне јединице:** | Проширивање претходно стечених знања о механичком кретању и усвајање и разумевање нових појмова и величина којима се описује кретање. | | | | |
| **7. Очекивани исходи:** | По завршетку часа ученик ће бити у стању да:   * препозна механичко кретање; * разуме шта је референтно тело; * наведе примере и објасни релативност мировања и кретања. * објасни шта је путања и како се кретање дели на основу облика путање; * дефинише пут, записује ознаку и мерну јединицу пута; * записује ознаку и мерну јединицу за време; * користи различите мерне јединице за дужину и време. | | | | |
| **8. Методе рада:** | Дијалошка и илустративна метода | | | | |
| **9. Облици рада:** | Фронтални | | | | |
| **10. Потребна опрема / услови / наставна средства за реализацију часа** | * уџбеник * збирка задатака * пројектор | | | | |
| **11. Дигитални образовни материјали / дигитални уџбеници коришћени за реализацију часа** | * *Уџбеник и збирка за шести разред основне школе*,Љубиша Нешић, Татјана Мишић, Марина Најдановић Лукић, Вулкан знање, Београд, 2019 | | | | |
|  | **Планиране активности наставника** | **Планиране активности ученика** | | | |
| **12.1. Уводни део часа** | * покреће презентацију *Механичко кретање*; * приказује слике и од ученика тражи да утврде да ли се тела на сликама крећу или мирују; * подстиче ученике да наведу примере кретања из свакодневног живота; * проверава предзнање ученика о кретању; * наводи ученике да обнове градиво из Природе и друштва и дефинишу механичко кретање. | * записују теме које треба обновити; * препознају кретање и мировање тела на сликама; * наводе различите примере кретања; * закључују и понављају градиво из Природе и друштва:   Промена положаја тела у простору у односу на друга тела је механичко кретање. | | | |
| **12.2. Средишњи део часа** | * приказује ученицима кратку анимацију кретања воза * поставља питање: Да ли се креће машиновођа? * питањима наводи ученике да закључе у односу на која тела се креће, а у односу на која мирује; * тражи од ученика да анализирију кретање физичких тела на основу анимације * уводи и објашњава појам „релативност мировања и кретања”; * упућује ученике да прочитају текст о Алберту Ајнштајну, уџбеник, 14. страна; * уводи појам „референтно тело”; * на основу анимације проверава разумевање овог појма * уводи појам „путања” и поделу кретања на праволинијско и криволинијско; * дефинише пут и време, уводи њихове ознаке и мерне јединице, а од ученика тражи да наброје веће и мање јединице и њихов однос; * анализира однос мерних јединица за дужину и време у збирци на 8. страни; | * прате презентацију и одговарају на постављена питања; * наводе примере да би објаснили релативност кретања; * читају текст о Алберту Ајнштајну; * анализирају кретање воза са анимације * усвајају нове појмове; * наводе примере за праволинијско и криволинијско кретање; * записују у свескама називе појмова и физичких величина којима се описује кретање, као и ознаке и мерне јединице физичких величина;   набрајају мање и веће мерне јединице за дужину и време и дају њихов однос. | | | |
| **12.3. Завршни део часа** | * са ученицима обнавља појмове: механичко кретање, референтно телo, релативност кретања и мировања, путања и пут; * проверава оствареност исхода на основу интерактивног теста из дигиталног уџбеника. * проверава оствареност исхода на основу активности ученика и њихових одговора. | * обнављају новоусвојене појмове; * одговарају на питања са интерактивног теста | | | |
| **13. Линкови**   * ка презентацији уколико је она урађена у онлајн алату * ка дигиталном образовном садржају уколико је доступан на интернету * ка свим осталим онлајн садржајима који дају увид у припрему за час и његову реализацију | <https://vulkanznanje.rs/log-in.aspx> | | | | |
| **14. Начини провере остварености исхода** |  | | | | |
| **15. Оквир за преиспитивање оствареног часа:**   * планирани начини провере остварености исхода; * избор активности; * одступања/потешкоће приликом остваривања планираног. Шта бих променио/ла, другачије урадио/ла? |  | | | | |
| **16. Корелација:** | Природа и друштво ( кретање), Математика (мерне јединице за дужину и време, разломци, децимални бројеви) | | | | |
| **17. Кључне речи:** | Механичко кретање, референтно тело, путања, пут, време. | | | | |